paragraph_text: Dr. Stjepan Blažetin (u mađ. dokumentima Blazsetin István ) (Velika Kaniža, 7. siječnja 1963.) je priznati hrvatski pjesnik u Mađarskoj, književni teoretičar, književni povjesničar i kritičar, antologičar, kroatist i prevoditelj. Prevodi s mađarskog jezika. Među ostalim, preveo je s mađarskog na hrvatski "Paklene priče" Tvrtka Vujića, "mađarskog Šimića" Miklósa Radnótija, romane "Žena" i "Pomoćni glagoli srca" Pétera Esterházyja.